stanford-oval/wikipedia huggingface dataset:
จังหวัดสมุทรสาคร
แหล่งข้อมูลอื่น

เว็บไซต์อย่างเป็นทางการของจังหวัด เก็บถาวร 2018-08-25 ที่ เวย์แบ็กแมชชีน
13°32′N 100°17′E﻿ / ﻿13.54°N 100.28°E﻿ / 13.54; 100.28
แผนที่และภาพถ่ายทางอากาศของ จังหวัดสมุทรสาคร
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กองค์กรปกครองส่วนท้องถิ่นระดับล่างในจังหวัดสมุทรสาคร |
| --- | --- | --- |
| เทศบาลนคร |  สมุทรสาคร  อ้อมน้อย  |  |
| เทศบาลเมือง |  กระทุ่มแบน  คลองมะเดื่อ  พันท้ายนรสิงห์  |  |
| เทศบาลตำบล |  เกษตรพัฒนา  แคราย  ดอนไก่ดี  ท่าจีน  นาดี  บางปลา  บางหญ้าแพรก  บ้านแพ้ว  สวนหลวง  หลักห้า  |  |
| องค์การบริหารส่วนตำบล |  กาหลง  คลองตัน  โคกขาม  เจ็ดริ้ว  ชัยมงคล  ท่าทราย  ท่าไม้  ท่าเสา  นาโคก  บางกระเจ้า  บางโทรัด  บางน้ำจืด  บางยาง  บ้านเกาะ  บ้านบ่อ  บ้านแพ้ว  สวนส้ม  หนองนกไข่  หลักสอง  หลักสาม  อำแพง  |  |
| ด ค กเมืองหลวงและจังหวัดของประเทศไทย |
| --- | --- | --- |
| เมืองหลวง | กรุงเทพมหานคร |  |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
| ด ค กจังหวัดแบ่งตามเขตในกีฬาแห่งชาติ (กีฬาเขต) |
| --- | --- | --- |
| เขต 1 |  ชัยนาท  นนทบุรี  ปทุมธานี  พระนครศรีอยุธยา  ลพบุรี  สระบุรี  สิงห์บุรี  สมุทรปราการ  อ่างทอง  |  |
| เขต 2 |  จันทบุรี  ฉะเชิงเทรา  ชลบุรี  ตราด  นครนายก  ปราจีนบุรี  ระยอง  สระแก้ว  |  |
| เขต 3 |  ชัยภูมิ  นครราชสีมา  บุรีรัมย์  ยโสธร  ศรีสะเกษ  สุรินทร์  อุบลราชธานี  |  |
| เขต 4 |  กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อำนาจเจริญ  อุดรธานี  |  |
| เขต 5 |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  |  |
| เขต 6 |  กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  สุโขทัย  อุตรดิตถ์  อุทัยธานี  |  |
| เขต 7 |  กาญจนบุรี  นครปฐม  ประจวบคีรีขันธ์  เพชรบุรี  ราชบุรี  สมุทรสงคราม  สมุทรสาคร  สุพรรณบุรี  |  |
| เขต 8 |  กระบี่  ชุมพร  นครศรีธรรมราช  พังงา  ภูเก็ต  ระนอง  สุราษฎร์ธานี  |  |
| เขต 9 |  ตรัง  นราธิวาส  ปัตตานี  พัทลุง  ยะลา  สงขลา  สตูล  |  |
| เขต 10 |  กรุงเทพมหานคร  |  |
แผนที่อำเภอในจังหวัดสมุทรสาคร
เขตเทศบาลในจังหวัดสมุทรสาคร
ตราประจำจังหวัดสมุทรสาคร
พญาสัตบรรณ ต้นไม้ประจำจังหวัดสมุทรสาคร
การทำนาเกลือในจังหวัดสมุทรสาคร
ถนนพระรามที่ 2 (ทางหลวงแผ่นดินหมายเลข 35) ในจังหวัดสมุทรสาคร
แขวงจำปาศักดิ์

| แขวงจำปาศักดิ์ ແຂວງຈຳປາສັກ |
| --- | --- |
แขวง

แผนที่แขวงจำปาศักดิ์
แผนที่ประเทศลาวเน้นแขวงจำปาศักดิ์
พิกัด: 14°52′59″N 105°51′58″E﻿ / ﻿14.883°N 105.866°E﻿ / 14.883; 105.866
ประเทศ:  ลาว
เมืองเอก: ปากเซ
พื้นที่
 • ทั้งหมด: 15,415 ตร.กม. (5,952 ตร.ไมล์)
ประชากร (สำมะโน พ.ศ 2561)
 • ทั้งหมด: 733,582 คน
 • ความหนาแน่น: 48 คน/ตร.กม. (120 คน/ตร.ไมล์)
เขตเวลา: UTC+7 (เวลาในประเทศลาว)
รหัส ISO 3166: LA-CH
ดัชนีการพัฒนามนุษย์ (2560):  0.604 ปานกลาง · อันดับที่ 6
จำปาศักดิ์ หรือ จำปาสัก (ลาว: ຈໍາປາສັກ) เป็นแขวงหนึ่งของประเทศลาว ตั้งอยู่ทางตอนใต้สุดของประเทศ ติดชายแดนประเทศไทยและประเทศกัมพูชา มีนคร​ปากเซเป็นเมืองหลักของแขวง ถือเป็นศูนย์กลางการเมืองการปกครองและเศรษฐกิจ รวมไปถึงการท่องเที่ยวของลาวตอนใต้ เป็นบริเวณที่มีความอุดมสมบูรณ์ เนื่องจากมีแม่น้ำโขงไหลผ่านกลางและเกิดเกาะแก่งเป็นจำนวนมากจนได้ชื่อว่า "ดินแดนสี่พันเกาะ"
แขวงจำปาศักดิ์เป็นพื้นที่ที่มีความสำคัญทางประวัติศาสตร์มาตั้งแต่สมัยโบราณ อาณาจักรจำปาศักดิ์ ซึ่งเป็นส่วนหนึ่งของอาณาจักรล้านช้างในเวลาต่อมา และมีบทบาทสำคัญในประวัติศาสตร์ทั้งไทยและลาว โดยมีสงครามหลายครั้งทั้งในและรอบ ๆ จำปาศักดิ์ แขวงจำปาศักดิ์จึงมีมรดกทางวัฒนธรรมหลงเหลืออยู่มากมาย ถือเป็นแหล่งท่องเที่ยวที่สำคัญของประเทศลาว โดยเฉพาะปราสาทหินวัดพูที่ได้รับการขึ้นทะเบียนเป็นแหล่งมรดกโลก นอกจากนี้ แขวงจำปาศักดิ์ยังมีแหล่งท่องเที่ยวทางธรรมชาติที่มีชื่อเสียงเป็นจำนวนมาก เช่น น้ำตกคอนพะเพ็ง น้ำตกหลี่ผี น้ำตกผาส้วม เป็นต้น
ประวัติ

อาณาจักรจำปาศักดิ์เกิดขึ้นหลังจากอาณาจักรฟูนานเสื่อมสลายลง ชาวลาวได้ย้ายถิ่นเข้ามาสร้างบ้านเรือนในแถบนี้ เกิดเป็นเมืองใหม่นามว่า จำปานครบุรีศรี หรือ จำปานคร ปรากฏชื่อในพงศาวดารเขมรว่า สยัมภูปุระ[ต้องการอ้างอิง]​
เมื่อถึงรัชสมัยพระเจ้าฟ้างุ้ม ได้ทรงรวบรวมเมืองต่าง ๆ ของลาวเข้ามาเป็นอาณาจักรเดียวกันชื่อว่าอาณาจักรล้านช้าง มีเมืองหลวงอยู่ที่เมืองหลวงพระบางแต่เมื่อพระเจ้าฟ้างุ้มสิ้นพระชนม์ อาณาจักรล้านช้างเริ่มตกต่ำลงเพราะสงครามแย่งชิงอำนาจและการก่อกบฏต่าง ๆ นานนับร้อยปี จนถึง พ.ศ. 2063 พระยาโพธิสาลราชขึ้นครองราชย์และได้รวบรวมแผ่นดินเป็นปึกแผ่นอีกครั้ง ต่อมาพระโอรสคือสมเด็จพระไชยเชษฐาธิราชได้ย้ายเมืองหลวงของอาณาจักรล้านช้างมาอยู่ที่กรุงศรีสตนาคนหุต (เวียงจันทน์) เพื่อหลีกเลี่ยงอิทธิพลของอาณาจักรตองอู อาณาจักรล้านช้างมีความเจริญมา 200 ปีเศษก็เริ่มอ่อนแอลง หัวเมืองต่างๆ แตกออกเป็น 3 ฝ่าย คือ อาณาจักรหลวงพระบาง อาณาจักรเวียงจันทน์ และอาณาจักรจำปาศักดิ์ ตรงกับสมัยกรุงธนบุรีของสยาม ขณะนั้นสมเด็จพระเจ้ากรุงธนบุรีระแวงว่าลาวจะร่วมมือกับพม่ายกทัพมาตี จึงโปรดเกล้าฯ ให้เจ้าพระยามหากษัตริย์ศึก (รัชกาลที่ 1) ยกทัพไปตีลาวทั้ง 3 อาณาจักรตกเป็นเมืองขึ้นของสยามนานถึง  114 ปี จนถึงปี พ.ศ. 2436 ในสมัยรัชกาลที่ 5 ภายหลังวิกฤตการณ์ ร.ศ. 112 ดินแดนลาวฝั่งซ้ายของแม่น้ำโขงรวมทั้งแขวงจำปาศักดิ์บางส่วนตกอยู่ภายใต้การปกครองของฝรั่งเศส ขณะที่ดินแดนฝั่งขวาของแม่น้ำโขงบริเวณเมืองจำปาศักดิ์ ซึ่งเดิมขึ้นอยู่กับมณฑลอุบลตกอยู่ภายใต้การปกครองของฝรั่งเศสในเวลาต่อมาเมื่อปี พ.ศ. 2447[ต้องการอ้างอิง]
ช่วง พ.ศ. 2484 ระหว่างสงครามโลกครั้งที่ 2 หลังจากกรณีพิพาทอินโดจีน ประเทศไทยได้รับดินแดนอินโดจีนฝรั่งเศสบางส่วนคืนจากฝรั่งเศส โดยนำท้องที่การปกครองเมืองจำปาศักดิ์ในสมัยรัชกาลที่ 5 รวมไปถึงดินแดนประเทศกัมพูชาปัจจุบัน ได้แก่พื้นที่ส่วนหนึ่งของจังหวัดสตึงแตรงและพื้นที่ส่วนใหญ่ของจังหวัดพระวิหาร ยกขึ้นเป็นจังหวัดนครจัมปาศักดิ์ โดยมีเจ้ายุติธรรมธร (หยุย ณ จำปาศักดิ์) เป็นผู้ครองนคร แต่เมื่อสงครามสิ้นสุด ไทยในฐานะผู้แพ้สงครามต้องส่งดินแดนดังกล่าวคืนให้แก่ฝรั่งเศส ต่อมาเมื่อประเทศลาวได้รับเอกราชจากฝรั่งเศสเมื่อปี พ.ศ. 2497 จึงได้รวมอาณาจักรล้านช้างทั้ง 3 อาณาจักรขึ้นเป็นราชอาณาจักรลาว พื้นที่ดังกล่าวจึงได้ยกขึ้นเป็นแขวงจำปาศักดิ์ของประเทศลาวมาจนถึงปัจจุบัน โดยเจ้าครองนครองค์สุดท้ายแห่งราชอาณาจักรจำปาศักดิ์ ก่อนการสถาปนาสาธารณรัฐประชาธิปไตยประชาชนลาว คือเจ้าบุญอุ้ม ณ จำปาศักดิ์[ต้องการอ้างอิง]
ภูมิศาสตร์ > อาณาเขตติดต่อ

ทิศเหนือ ติดต่อกับ แขวงสาละวันและแขวงเซกอง
ทิศตะวันออก ติดต่อกับ แขวงอัตตะปือ
ทิศใต้ ติดต่อกับ จังหวัดสตึงแตรงและ จังหวัดพระวิหาร ประเทศกัมพูชา
ทิศตะวันตก ติดต่อกับ อำเภอโขงเจียม, อำเภอสิรินธร และ อำเภอบุณฑริก จังหวัดอุบลราชธานี ประเทศไทย
ภูมิศาสตร์ > ภูมิประเทศ

แขวงจำปาศักดิ์ มีพื้นที่ทั้งหมด 15,415 ตารางกิโลเมตร[ต้องการอ้างอิง] มีพื้นที่ติดต่อกับประเทศไทยและประเทศกัมพูชา ตำแหน่งที่ชายแดนทั้ง 3 ประเทศบรรจบกันเรียกว่า "สามเหลี่ยมมรกต" สภาพพื้นที่ประกอบด้วยพื้นที่ลุ่มแม่น้ำโขงและแม่น้ำเซโดนบริเวณตอนกลาง มีแนวเทือกเขาสูงทางทิศเหนือและทิศตะวันออก และติดต่อกับที่ราบสูงบอละเวนทางทิศตะวันออก ซึ่งมีความสูงประมาณ 1,500-1,800 เมตร จากระดับน้ำทะเลปานกลาง พื้นที่โดยทั่วไปมีความสูงไม่เกิน 1,000 เมตร
ภูมิศาสตร์ > ภูมิอากาศ

แขวงจำปาศักดิ์มีอุณหภูมิเฉลี่ยตลอดทั้งปีประมาณ 27 องศาเซลเซียส แต่บริเวณทางทิศเหนือของแขวงที่เมืองปากซ่องมีอากาศเย็นตลอดทั้งปี อุณหภูมิเฉลี่ยต่ำกว่า 20 องศาเซลเซียส และมีความชื้นสัมพัทธ์สูง ปริมาณน้ำฝนระดับ 1,400-2,000 มิลลิเมตรต่อปี ยกเว้นที่ราบสูง
ภูมิศาสตร์ > ทรัพยากร > ทรัพยากรป่าไม้

เขตป่าสงวนแห่งชาติเซเบียน
เขตป่าสงวนแห่งชาติดงหัวสาว
เขตป่าสงวนแห่งชาติภูเซียงทอง
เขตการปกครอง

แขวงจำปาศักดิ์ประกอบด้วยเมืองต่าง ๆ ดังต่อไปนี้
ประชากร

ประชากรแขวงจากสำมะโน พ.ศ. 2558 มี 694,023 คน
การคมนาคม > ทางหลวง

ทางหลวงหมายเลข 13 (ใต้) เชื่อมต่อกับแขวงสาละวัน แขวงสุวรรณเขต แขวงคำม่วน แขวงบอลิคำไซ นครหลวงเวียงจันทน์ และประเทศกัมพูชา
ทางหลวงหมายเลข 16 เชื่อมต่อกับประเทศไทย
ทางหลวงหมายเลข 18 เชื่อมต่อกับแขวงอัตตะปือ
ทางหลวงหมายเลข 20 เชื่อมต่อกับเมืองสาละวัน แขวงสาละวัน
ทางหลวงหมายเลข 23 เชื่อมต่อกับแขวงเซกอง
การคมนาคม > เรือโดยสาร

เรือโดยสารตามแม่น้ำโขง จากปากเซไปยังจำปาศักดิ์ และบริเวณสี่พันเกาะ
การคมนาคม > ท่าอากาศยาน

ท่าอากาศยานนานาชาติปากเซ
การคมนาคม > ด่านพรมแดนที่สำคัญ

ด่านพรมแดนวังเต่า ติดต่อกับประเทศไทยที่ด่านพรมแดนช่องเม็ก อำเภอสิรินธร จังหวัดอุบลราชธานี ห่างจากตัวเมืองอุบลราชธานีประมาณ 90 กิโลเมตร
ด่านพรมแดนเวินคาม ติดต่อกับประเทศกัมพูชาทางเรือโดยสารตามแม่น้ำโขงไปยังเมืองสตึงแตรง
ด่านพรมแดนดงกระลอ ติดต่อกับประเทศกัมพูชาที่ด่านดงกะลอ จังหวัดสตึงแตรง โดยทางหลวงหมายเลข 13 (ใต้) ของลาวเชื่อมต่อกับทางหลวงหมายเลข 7 ของกัมพูชา
การคมนาคม > การเดินทางจากพรมแดนไทย

จากด่านพรมแดนช่องเม็ก สามารถเดินทางผ่านด่านพรมแดนวังเต่าเข้าสู่ประเทศลาว จากนั้นมาตามทางหลวงหมายเลข 16 (เป็นถนนลาดยาง) ระยะทางประมาณ 42 กิโลเมตร ข้ามแม่น้ำโขงที่สะพานลาว-ญี่ปุ่น ความยาว 1,380 เมตร เข้าสู่เมืองปากเซ ใช้เวลาเดินทางประมาณ 1 ชั่วโมง โดยสามารถใช้บริการรถโดยสารจากชายแดนไทยที่สถานีขนส่งลาว ห่างจากด่านตรวจคนเข้าเมืองลาวประมาณ 300 เมตร มีทั้งรถโดยสารประจำทางและรถสองแถววันละหลายเที่ยว (แต่ถ้ามีประมาณ 3-4 คน แนะนำให้ใช้บริการรถยนต์รับจ้าง จะสะดวกและเร็วกว่า) นอกจากนี้ทั้งประเทศลาวและไทยได้ร่วมมือกันจัดเดินรถโดยสารประจำทางระหว่างประเทศ จากตัวเมืองอุบลราชธานี-ปากเซ ตั้งแต่เดือนกุมภาพันธ์ พ.ศ. 2549 เป็นต้นมา
เมืองสำคัญ > เมืองปากเซ

เมืองปากเซ เป็นเมืองเอกของแขวงจำปาศักดิ์ และถือเป็นศูนย์กลางการท่องเที่ยวของลาวตอนใต้ ตั้งอยู่ทางฝั่งซ้ายของแม่น้ำโขง มีประชากรประมาณ 70,000 คน  เป็นเมืองที่มีประชากรหลากหลายเชื้อชาติ ประเพณีและวัฒนธรรม ทั้งชาวลาว ชาวจีน และชาวเวียดนาม บรรยากาศทั่วไปเงียบสงบเป็นธรรมชาติ ชาวบ้านมีวิถีชีวิตเรียบง่าย
เมืองสำคัญ > เมืองจำปาศักดิ์

เมืองจำปาศักดิ์ (บ้านวัดทุ่ง) เคยเป็นที่ตั้งของอาณาจักรจำปาศักดิ์ และเคยเป็นเมืองเอกของแขวงจำปาศักดิ์ ตั้งอยู่ทางฝั่งขวาของแม่น้ำโขง ภายหลังการยึดครองของฝรั่งเศสในปี พ.ศ. 2448 เมืองจำปาศักดิ์ได้ถูกลดความสำคัญลงเป็นเมืองบริวารของแขวง โดยย้ายเมืองเอกไปยังเมืองปากเซทางฝั่งซ้ายของแม่น้ำโขง ห่างจากเมืองจำปาศักดิ์ไปทางทิศเหนือประมาณ 30 กิโลเมตร
แหล่งข้อมูลอื่น

คู่มือการท่องเที่ยว จำปาศักดิ์ จากวิกิท่องเที่ยว (ในภาษาอังกฤษ)
คู่มือการท่องเที่ยว ปากเซ จากวิกิท่องเที่ยว (ในภาษาอังกฤษ)
| ด ค ก แขวงของประเทศลาว |
| --- | --- |
นครหลวง:  นครหลวงเวียงจันทน์ 
แขวง:  คำม่วน  จำปาศักดิ์  เชียงขวาง  ไชยบุรี  ไชยสมบูรณ์  เซกอง  บอลิคำไซ  บ่อแก้ว  พงสาลี  เวียงจันทน์  สาละวัน  สุวรรณเขต  หลวงน้ำทา  หลวงพระบาง  หัวพัน  อัตตะปือ  อุดมไซ 
เขตการปกครองในอดีต:  เขตพิเศษเชียงฮ่อน-หงษา  เขตพิเศษไชยสมบูรณ์  แขวงเซโดน  แขวงบริคัณฑ์  แขวงวาปีคำทอง  แขวงสีทันดร  แขวงหัวของ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สหรัฐ
แดน-บีม

| แดน-บีม |
| --- | --- |
ชายทั้ง 2 ด้านขวาสุด เป็นสมาชิก Dan-Beam
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป, อาร์แอนด์บี
ช่วงปี: พ.ศ. 2548 - 2550
ค่ายเพลง: อาร์เอส

อดีตสมาชิก: วรเวช ดานุวงศ์ (แดน)   กวี ตันจรารักษ์ (บีม)
แดน-บีม (อังกฤษ: Dan-Beam) เป็นศิลปินกลุ่มดูโอชาย ประกอบด้วยสมาชิก ได้แก่ แดน-วรเวช ดานุวงศ์ และ บีม-กวี ตันจรารักษ์ ออกอัลบั้มแรกในปี พ.ศ. 2548 มีผลงานเพลงอัลบั้มเต็มรวม 4 อัลบั้ม และยุบวงในปี พ.ศ. 2550
ประวัติ

เริ่มต้นจาก ดีทูบี (D2B) ซึ่งเป็นศิลปินกลุ่มที่เปิดตัวในปี พ.ศ. 2544 ในเครือบริษัทอาร์เอส จำกัด (มหาชน) และประสบความสำเร็จอย่างท่วมท้นและรวดเร็ว จนกระทั่งอุบัติเหตุทางรถของ บิ๊ก-อภิเชษฐ์ กิตติกรเจริญ จนกลายเป็นเจ้าชายนิทรา แดนและบีมได้แยกออกมาตั้งวงใหม่ในชื่อ แดน-บีม
อัลบั้มแรกของแดน-บีม คือ The Album เกิดขึ้นภายหลังที่บีมเดินทางกลับจากการเรียนภาษาที่ประเทศออสเตรเลีย อัลบั้มนี้มีการเปลี่ยนแปลงแนวเพลงไปจากดีทูบีค่อนข้างมาก โดยซิงเกิลแรกคือ คิดมาก ประสบความสำเร็จและกลายเป็นชื่อคอนเสิร์ตแรกของแดน-บีม และภายหลังคอนเสิร์ตแรกที่ได้รับการตอบรับอย่างดี คอนเสิร์ตที่สอง Unseen Concert ก็ถูกจัดขึ้นตามลำดับ
อัลบั้มที่สอง คือ The Album II : Relax เป็นอัลบั้มที่ประสบความสำเร็จสูงสุดของแดน-บีม ซิงเกิลแรก ไปน่ารักไกลๆหน่อย กลายเป็นเพลงสัญลักษณ์ของแดน-บีมไปโดยปริยาย และเพลงนี้ยังถูกทำซ้ำและเรียบเรียงใหม่ด้วยศิลปินอื่นๆในค่ายอาร์เอสอย่างต่อเนื่อง นอกจากนี้ ซิงเกิลต่อมา ไม่ซื่อ ก็ได้รับความนิยมอย่างมากเช่นกัน
อัลบั้มที่สาม The Album 3 - Freedom เป็นอัลบั้มที่สามของแดน-บีม ซึ่งทำให้ทั้งคู่ได้เดินทางไปทั่วโลกเพื่อถ่ายทำรายการ Dan-Beam the Series ได้เป็นพรีเซ็นเตอร์ให้กับสินค้าหลายรายการ และคอนเสิร์ต Frredom Around the World Live in Concert กลายเป็นคอนเสิร์ตใหญ่ครั้งสุดท้ายของแดน-บีม  โดยอัลบั้มนี้มีเพลงที่ได้รับความนิยม คือ ซิงเกิ้ลที่สอง เพลง "เวลาไม่เคยพอ"
อัลบั้มสุดท้าย DB2B - Dan Beam to Big เป็นอัลบั้มพิเศษที่ทำขึ้นเพื่อรำลึกถึงบิ๊กและมอบรายได้ส่วนหนึ่งให้แก่ครอบครัวกิตติกรเจริญ อัลบั้มนี้สร้างขึ้นเสร็จสิ้นก่อนการประกาศยุบวงของแดน-บีมในวันที่ 25 ตุลาคม พ.ศ. 2550 และนั่นถือเป็นจุดสิ้นสุดของดีทูบีด้วยเช่นกัน
ถึงแม้แดนและบีมจะไม่ได้ออกอัลบั้มร่วมกันอีก แต่ทั้งคู่ยังคงมีผลงานอื่นร่วมกันอยู่เสมอ เช่น ส.ค.ส. สวีทตี้, วาเลนไทน์ สวีทตี้, คืนวันเสาร์ถึงเช้าวันจันทร์ เป็นต้น
ผลงานเพลง

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Dan & Beam The Album  ประเภท: ซีดี/วีซีดี  ปี: พ.ศ. 2548  สังกัด: อาร์เอส:  คิดมาก  ใช้เบอร์เดิม  โสด  อย่าแอบร้องไห้เมื่อไกลกัน  ปาฏิหาริย์ครั้งสุดท้าย  เราไม่ต้องรักกัน แต่ฉันต้องรักเธอ  กอดได้ไหม  ไม่รับปาก  คำเดียวกัน  ตามหาหัวใจ
อัลบั้ม ชื่อ: Dan & Beam The Album II - Relax  ประเภท: ซีดี/วีซีดี  ปี: พ.ศ. 2549  สังกัด: อาร์เอส:  ไปน่ารักไกลๆหน่อย  ไม่ซื่อ  ทำตัวดีๆนะ  รักคนอ่าน  เบื่อหน่าย  หัวใจสั่งให้จำ  ใต้หมอน  คนมีแผล  แกล้ง  แลกหัวใจก็ยอม
อัลบั้ม ชื่อ: Dan & Beam The Album 3 Freedom  ประเภท: ซีดี/วีซีดี  ปี: พ.ศ. 2550  สังกัด: อาร์เอส:  NOW  เวลาไม่เคยพอ  ก้ำกึ่ง  มั่กมาก  น้อยใจ  คนเสียแฟน  อยู่คนเดียวไม่เป็น  ช่วยโดนน้อยๆหน่อย  ถ้าจะลืม ฉันจะรอ  กลัวที่เก่า  FREEDOM มากๆ
อัลบั้มพิเศษ ชื่อ: DB2B (Dan&Beam To Big)  ประเภท: ซีดี/วีซีดี  ปี: พ.ศ. 2550  สังกัด: อาร์เอส:  ไม่มีวันไหน ไม่คิดถึง  วันนี้ยังมีเรา  สิ่งมีชีวิตที่เรียกว่าพ่อ  คนใจอ่อน (อ่อนใจ)  หึง  นายเจ็บ ฉันเจ็บ  ปาฎิหาริย์ครั้งสุดท้าย  ฉันจะจับมือเธอเอาไว้  ไม่มีเธอวันนั้น ไม่มีฉันวันนี้
คอนเสิร์ต

| # | ชื่อคอนเสิร์ต | สถานที่แสดง | วันที่แสดง | แขกรับเชิญ |
| --- | --- | --- | --- | --- |
| 1 | DAN & BEAM CONCERT คิดมาก | บีอีซี-เทโร ฮอลล์ สวนลุมไนท์บาซาร์ | 23  เมษายน พ.ศ. 2548 | วง ACAPPELLA 7,  รัฐภูมิ โตคงทรัพย์ (ฟิล์ม) |
| 2 | DAN & BEAM UNSEEN CONCERT | อิมแพ็ค อารีน่า เมืองทองธานี | 30 กรกฎาคม พ.ศ. 2548 | N/A |
| 3 | NICE CLUB สมาคมคนน่ารัก BY DAN & BEAM | รอยัล พารากอน ฮอลล์ สยามพารากอน | 10 กันยายน พ.ศ. 2549 | โฟร์-มด |
| 4 | DAN BEAM FREEDOM AROUND  THE WORLD LIVE IN CONCERT | อิมแพ็ค อารีน่า เมืองทองธานี | 3 พฤศจิกายน พ.ศ. 2550 | วิริฒิพา ภักดีประสงค์ (วุ้นเส้น),   พิตต้า ณ พัทลุง,   เบิร์ดกะฮาร์ท |
| 5 | DAN-BEAM DREAM 2 BE CONCERT 21ST CENTURY DADDY ่S CLUB | อิมแพ็ค อารีน่า เมืองทองธานี | 14 ธันวาคม พ.ศ. 2567 | N/A |
คอนเสิร์ต > คอนเสิร์ตอื่นได้เข้าร่วม

รวบรวมเฉพาะรายการคอนเสิร์ตที่ได้รับเชิญร่วมกันในฐานะ แดน-บีม
| # | ชื่อคอนเสิร์ต | สถานที่แสดง | วันที่แสดง |
| --- | --- | --- | --- |
| 1 | เรียงความเรื่องแม่ | หอประชุมมหิศร ธนาคารไทยพาณิชย์ สำนักงานใหญ่ (SCB PARK) | 20 สิงหาคม 2548 |
| 2 | 30 ปี ความสัมพันธ์ไทย-จีน | อิมแพ็ค อารีน่า เมืองทองธานี | 9 กันยายน 2548 |
| 3 | เราจะเป็นคนดี | ธันเดอร์โดม เมืองทองธานี | 2 มีนาคม 2550 |
| 4 | เพลงของพ่อ (จะร้องเพลงพ่อให้เพราะที่สุด) | เมืองไทยรัชดาลัย เธียเตอร์ | 4 ธันวาคม 2557 |
| 5 | Grammy X RS : 2K Celebration Concert | อิมแพ็ค อารีน่า เมืองทองธานี | 9-10 กันยายน 2566 |
ผลงานการแสดง > ละครโทรทัศน์

รวบรวมเฉพาะผลงานที่ได้แสดงร่วมกัน
| ปี พ> ศ. | รายชื่อละคร | บทบาทที่แสดง | คู่กับ/ร่วมด้วย | ช่อง | ผลิตโดย |
| --- | --- | --- | --- | --- | --- |
| 2548 | "พี่น้องสองเลือด" | "แดน" รับบทเป็น   "ภาคี" "บีม" รับบทเป็น "ภูวนาท" | เอวิตรา ศิระศาสตร์  ร่วมด้วย   มนัสนันท์ พันเลิศวงศ์สกุล | โมเดิร์นไนน์ทีวี | อาร์เอส |
| 2550 | "ภูติรักนะโม" | "แดน" รับบทเป็น   "ปาณะ" "บีม" รับบทเป็น "โมทนา" | สโรชา ตันจรารักษ์ ร่วมด้วย  ปุณยาพร พูลพิพัฒน์ | ช่อง 7 | อาร์เอส |
ผลงานการแสดง > ภาพยนตร์

รวบรวมเฉพาะภาพยนตร์ที่ได้แสดงร่วมกัน
| # | ชื่อภาพยนตร์ | บทบาท | ค่ายหนัง | วันที่ฉาย |
| --- | --- | --- | --- | --- |
| 1 | ส.ค.ส. สวีทตี้ | แดน รับบท ตั๊ด บีม รับบท ฟิน | M๓๙ | - |
| 2 | วาเลนไทน์ สวีทตี้ | แดน รับบท ตั๊ด บีม รับบท ฟิน | M๓๙ | - |
| 3 | คืนวันเสาร์ถึงเช้าวันจันทร์ | แดน รับบท ชวด บีม รับบท ปกป้อง | สหมงคลฟิล์ม | - |
ผลงานโฆษณา

รวบรวมเฉพาะผลงานที่ได้เป็นพรีเซ็นเตอร์ร่วมกัน
| # | ชื่อผลงานโฆษณา | ประเภทสินค้า | พรีเซนเตอร์ร่วมกับ | ปี |
| --- | --- | --- | --- | --- |
| 1 | แป้งเย็นตรางู | แป้งเย็น | - | พ.ศ. 2549 |
| 2 | แป้งเย็นตรางู | แป้งเย็น | บัว สโรชา | พ.ศ. 2550 |
| 3 | วันทูคอล | ระบบโทรศัพท์เคลื่อนที่ | - | พ.ศ. 2550 |
| 4 | ฮานามิ | ข้าวเกรียบกุ้ง | โฟร์-มด | พ.ศ. 2550 |
ผลงานอื่นๆ > พิธีกรรายการโทรทัศน์

รวบรวมเฉพาะรายการที่เป็นพิธีกรร่วมด้วยกัน
รายการ "แดนบีม เดอะซีรีส์" (2550) มีความยาว 13 ตอน ออกอากาศครั้งแรกเมื่อวันที่ 7 กันยายน 2550 ทางโมเดิร์นไนน์ทีวี
รางวัลที่ได้รับ

รวบรวมเฉพาะรางวัลที่ได้รับร่วมกัน
พ.ศ. 2548 "แดน-บีม" ได้รับรางวัลศิลปินคุณธรรมส่งเสริมพระพุทธศาสนา ประจำปี 2548ฃ
พ.ศ. 2548 "แดน-บีม" ได้รับรางวัลศิลปินชายยอดนิยม จาก สุดสัปดาห์ยังแอนด์สมาร์ทโหวต 2005 จัดโดย นิตยสารสุดสัปดาห์
พ.ศ. 2548 "แดน-บีม" ได้รับรางวัลเพลงไทยยอดนิยม “ตามหาหัวใจ” จากสุดสัปดาห์ยังแอนด์สมาร์ทโหวต 2005 จัดโดย นิตยสารสุดสัปดาห์
พ.ศ. 2548 "แดน-บีม" ได้รับรางวัลนักร้องขวัญใจศิลปิน (แดน-บีม) จาก Oops Magazine
พ.ศ. 2549 "แดน-บีม" ได้รับรางวัลศิลปินกลุ่มยอดนิยม จาก นิตยสารสุดสัปดาห์
พ.ศ. 2549 "แดน-บีม" ได้รับรางวัลศิลปินกลุ่มยอดนิยม จาก คมชัดลึก อวอร์ด ครั้งที่ 4
16 มิถุนายน พ.ศ. 2549 "แดน-บีม" ได้รับรางวัลมิวสิกวิดีโอยอดนิยม สาขาศิลปินไทยกลุ่มยอดนิยม จาก Channel [V] Thailand Music Video Awards 2006 (ครั้งที่ 5)
พ.ศ. 2550 "แดน-บีม" ได้รับรางวัลนักร้องกลุ่มยอดนิยม ประจำปี 2006 จาก ท็อปอวอร์ดส์ 2006 ของนิตยสารทีวีพูล
พ.ศ. 2550 "แดน-บีม" ได้รับรางวัลศิลปินกลุ่มยอดนิยม จาก นิตยสารสุดสัปดาห์
พ.ศ. 2550 "แดน-บีม" ได้รับรางวัลศิลปินกลุ่มยอดนิยม จาก คมชัดลึก อวอร์ด ครั้งที่ 5
พ.ศ. 2550 "แดน-บีม" ได้รับรางวัลศิลปินคู่หรือกลุ่มยอดนิยมสุดซี๊ดส์ จาก SEED AWARD ครั้งที่ 2
พ.ศ. 2550 "แดน-บีม" ได้รับรางวัลศิลปินยอดนิยมสุดซี๊ดส์ จาก SEED AWARD ครั้งที่ 2
พ.ศ. 2550 "ครอบครัว ตันจรารักษ์ และ ครอบครัว ดานุวงศ์" ได้รับรางวัลครอบครัวประชาธิปไตยตัวอย่าง ประจำปี 2550
ไทยเทเนี่ยม

| ไทยเทเนี่ยม |
| --- | --- |

ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง: Hip Hop
ช่วงปี: พ.ศ. 2543 - ปัจจุบัน
ค่ายเพลง: สนามหลวง  Thaitanium Entertainment

สมาชิก: “K.H.” King of da Hustle (ขัน)   “S.D.” Sunny Day (เดย์)   “P. Cess” (เวย์)

เว็บไซต์: http://www.thaitanium.biz/
ไทยเทเนี่ยม (อังกฤษ: Thaitanium) เป็นกลุ่มศิลปินแนวฮิปฮอป สไตล์อเมริกันฮิปฮอป ประกอบด้วยสมาชิก 3 คน คือ ขัน, เดย์ และ เวย์
สมาชิก

ขันเงิน เนื้อนวล  (ขัน) - “K.H.” King of da Hustle
จำรัส ทัศนละวาด (เดย์) - “S.D.” Sunny Day
ปริญญา อินทชัย  (เวย์) - “P. Cess”
ประวัติ

ก่อนจะแจ้งเกิดในนามไทเทเนียม ซัน เดย์ เวย์ จูเนียร์ และโจอี้บอย ได้ก่อตั้งวง AA CREW ในช่วงปี 2543-2545 โดนก่อนหน้านั้นเวย์เคยทำโปรเจกต์ ทีน เอต เกรด เอของ จีเอ็มเอ็ม แกรมมี่ และขันเคยทำเพลงในนาม Khan-T มาก่อน
ขันและเดย์ถือสัญชาติไทยโดยกำเนิด ขันเกิดที่กรุงเทพฯ เดย์เกิดที่เชียงใหม่  ในขณะที่สมาชิกคนที่สามผู้มีอายุน้อยที่สุดในกลุ่ม  คือเวย์  เกิดและโตในตัวนครนิวยอร์ก
ส่วนผสมจากถิ่นกำเนิดอันแตกต่างนี้สามารถเห็นได้ในงานเพลงที่ผ่านๆมา
ขันและเดย์รู้จักและสนิทกันในขณะที่ไปศึกษาต่อ  ทั้งคู่ชอบในดนตรีเหมือนกัน พวกเขาค้นพบตัวเองและมุ่งมั่นที่จะเป็นนักดนตรีอาชีพ ทั้งสองได้มาเป็นคู่หู  DJ/MC  ซึ่งจัดรายการให้กับงานปาร์ตี้สังสรรค์ทั้งหลาย (Jump-Off House Party)  ในย่าน  Hip-Hop ที่ซานฟรานซิสโก
หลังจากเรียนจบขันมีแรงดลใจให้กลับมายังประเทศไทย ขัน ได้ออกอัลบั้มในนาม ขัน-ที เป็นศิลปินแนวฮิปฮอป  ขันได้ทำความรู้จักกับเวย์ ที่กำลังมีผลงานเพลงและภาพยนตร์ขณะนั้น หลังจากนั้นไม่นานพวกเขาที่เป็นเสมือนพี่น้องก็ได้กลับไปนิวยอร์ก
ดังนั้นในปี 2000 ที่ New York นี้เอง  ไทยเทเนียมจึงได้ถือกำเนิดขึ้น  2 อัลบั้มแรกของพวกเขาคือ “AA” และ “Thai Riders”  2 อัลบั้มถัดมาคือ  “OST. P77” และ “R.A.S.” 
นอกจากงานอัลบั้มของวง สมาชิกแต่ละคนของไทเทเนียมก็มีงานอิสระทำอีกหลายอย่างแตกต่างกันไป เช่น งานแสดง งานเดินแบบ งานหนังสือ และงานภาพยนตร์ นอกจากนั้นพวกเขายังร่วมงานกับศิลปินมากมายอาทิ J.R.O.C., Djay Buddah, Big Calo เป็นต้น
GMM Grammy ในนาม “สนามหลวงมิวสิก”  ได้จับมือร่วมงานกับไทยเทเนียม และ   Thaitanium Ent. Inc ในผลงานชุดล่าสุด คือ Thailand's Most Wanted มีเพลงดังอย่างเพลง "โดน" ต่อมาไทยเทเนี่ยมได้ร่วมร้องกับนักร้องสาว ทาทา ยังในเพลง "Dangerous" ในปี 2005
และไทยเทเนี่ยมยังได้ร่วมแสดงเพลง "No Worries (Remix)/ทะลึ่ง" ร่วมกับไซมอน เว็บบ์ ในงานเอ็มทีวี เอเชีย อวอร์ดสที่จัดที่กรุงเทพในเดือนพฤษภาคม ปี 2006 อีกด้วย ซึ่งพวกเขาก็ได้รับการเสนอชื่อเข้าชิงสาขาศิลปินไทยยอดนิยม ในงานเอ็มทีวี เอเชีย อวอร์ดส นี้ด้วย
ต่อมาวันที่ 15 พฤศจิกายน 2006 ไทยเทเนี่ยมมีคอนเสิร์ตใหญ่ครั้งแรก ชื่อคอนเสิร์ตว่า "MTV LIVE – Thaitanium Uncensored" ที่บีอีซี-เทโร ฮอลล์ สวนลุมไนท์บาซาร์
มีนาคม 2008 ไทยเทเนี่ยม ออกอัลบั้ม Flipside ที่เป็นอัลบั้มรวมเพลงที่ไม่เคยบรรจุอยู่ที่ไหน อย่างเช่น เพลงประกอบโฆษณา, เพลงประกอบภาพยนตร์, เพลงจากคอนเสิร์ต, เพลงรีมิกซ์ และเพลงจากโปรเจกต์พิเศษ มีซิงเกิ้ลแรกคือ เลยตามเคย
ไทยเทเนี่ยมยังร่วมใน Project East Asian Revolution หรือ Project E.A.R. ร่วมกับศิลปินเอเชียชาติอื่นอย่าง ต้อยหมวกแดง Pop Shuvit, Slapshock, Ahli Fiqir, Silksounds และ Saint Loco โดยได้ร่วมแสดงในงานเอ็มทีวี เอเชีย อวอร์ดส 2008 ที่ประเทศมาเลเซีย ต่อมาเมื่อ 11 ตุลาคม พ.ศ. 2551 ไทยเทเนี่ยมเป็นต้นแนวความคิดในการจัดงาน เอเชียนฮิปฮอปเฟสติวัล ที่มีศิลปินต่างชาติมากมายอย่าง Zeebra จากญี่ปุ่น, Master Plan จากเกาหลี, MC Hot Dog จากไต้หวัน, 24Herbs จากฮ่องกง, Joe Flizzow จากมาเลเซีย, Beatmathics จากฟิลิปปินส์, Nas จากอเมริกา
ในปี 2553 ไทยเทเนี่ยม ออกผลงาน สตูดิโออัลบั้ม ลำดับที่ 4 อัลบั้มฉลองครบรอบ 10 ปี ชุด Still Resisting เป็นอัลบั้มคู่มีเพลง 22 เพลง มีซิงเกิ้ลแรกคือ เพลง สุดขอบฟ้า โดยได้ยืนยง โอภากุล (แอ๊ด คาราบาว) มาร่วมร้องเพลงนี้ด้วยกัน
งานอื่น

ทางด้านงานพรีเซนเตอร์โฆษณา ไทยเทเนี่ยม เป็น พรีเซ็นเตอร์ให้โทรศัพท์มือถือโนเกีย รุ่น 3310 และ เป็นแบรนด์แอมบาสเดอร์โตโยต้า ยาริส “Yaris Me และยังเป็นพรีเซนเตอร์ให้กับโตโยต้า ยาริส
และยังเคยแต่งเพลงประกอบโฆษณาให้กับทาง โค้ก (Coca Cola) ถึง 2 เพลง คือ "สงกรานต์" (Song Kran) กับ 2 AA ซึ่งถูกบรรจุอยู่ในอัลบั้ม Back At It : The Compilation Vol.2 ในเวลาต่อมา
ขันและเดย์มีแบรนด์เสื้อผ้าร่วมกันชื่อ 9 Face ส่วนเวย์ กับดีเจ บุดด้า มีแบรนด์ชื่อ Never Say และ Reven นอกจากนี้ยังมีร้านตัดผมที่ชื่อ Never Say Cutz
ผลงานอัลบั้ม > สตูดิโออัลบั้ม

AA (2000)
Thai Riders (2002)
OST. P77 (2003)
R.A.S. (Resisting Against da System) (2004)
Thailand's Most Wanted (2005)
EP. Thaitanium Limited Edition (2008)
Still Resisting (2010)
ผลงานอัลบั้ม > อัลบั้มรวม

Thaitanium Mix Tape Volume 1
Thaitanium Mix Tape Volume 2
Thaitanium Mix Tape Volume 3
Thaitanium Mix Tape Volume 4
Thaitanium Mix Tape Volume 5
Thaitanium Special Delivery Mix Tape
Mix Tape: The Collectiondd
Flipside
Thaitanium Ent. Compilation Vol.1 Da Beginning
Thaitanium Ent. Compilation Vol.2 Back At It
ผลงานอัลบั้ม > ศิลปินรับเชิญ

เพลง "Dangerous" ทาทา ยัง, อัลบั้ม Dangerous Tata (2005)
เพลง "วอน (Remix)" The Peach Band
เพลง "No.1 Lady" ปนัดดา เรืองวุฒิ
เพลง "สำเร็จเอง" Kidnapper
เพลง "Knock Knock" Gift-Monotone
เพลง "เสียงที่ตามหา" Sleeping Sheep
เพลง "Hey Lover" นภ พรชำนิ
เพลง "Let's Get Down" กอล์ฟ-ไมค์ Feat. ขัน ไทยเทเนี่ยม, อัลบั้ม Get Ready (2008)
เพลง "จ๋า" เสก โลโซ Feat. ขัน ไทยเทเนี่ยม (2010)
เพลง "Love Me, Hate The Game" m-flo, อัลบั้ม Cosmicolor (2007)
เพลง "Hey Sexy" CASH, อัลบั้ม CASH (2008)
เพลง "เรื่องธรรมดา" Super Strings feat. เวย์ ไทยเทเนี่ยม, อัลบั้ม กลาวิทัศน์ (2008)
เพลง "Marabahaya" E.A.R. Project
เพลง "Southeast A" E.A.R. Project
เพลง "My Lady" Suburbian, อัลบั้ม ONE
เพลง "จะจีบก็บอกน่ะ" แนนนี่ เบลล์ เกิร์ลลีเบอร์รี
เพลง "หลงเลย" แบงค์ วงแคลช (2010)
เพลง "มหานคร"  (Mahanakorn Bangkok City) Thaitanium Ft.Da Endorphine (December 2010)
เพลง "Cruising" - BKK REMIX - feat. mai (produced by DJ PMX)
เพลง "สุดขอบฟ้า" ยืนยง โอภากุล
เพลง “Wake Up” Snoop Dogg
ผลงานอัลบั้ม > ซิงเกิ้ล

LALALA
พ่อมึง
ผลงานอัลบั้ม > เพลงประกอบละคร

เพลง "มหานคร" (Mahanakorn Bangkok City) Thaitanium Ft.Da Endorphine (ประกอบละคร กรุงเทพ...มหานครซ้อนรัก)
รางวัล

เข้าชิง เอ็มทีวี เอเชีย อวอร์ดส 2006 - สาขาศิลปินยอดนิยมประเทศไทย
แฟตอวอร์ดส - Best Group of The Year
Seed Awards - Best Group of The Year
สีสันอวอร์ดส - Best Hip Hop Album of The Year
AVIMA 2009 - Best Hip Hop Group ร่วมกับ Dice & Koy9 (Mobb-star) (จากฟิลิปปินส์)